**Тәрбие сағатының тақырыбы: Жүз жасаған бәйтерек**

**Мақсаты:** Жыр алыбы Жамбылдың ақындық талантын шәкірт жүрегіне ұялату, оқушылардың сөйлеу мәдениетін дамыту, сөз өнерін қадірлеп, қастерлей білуге дағдыландыру, ақын өлеңдерін сүйе білуге үйрету. Ақын шығармалары арқылы ұлтжандылық сезімін оятып, адамгершілікке, еліміздің, ұлтымыздың өнерін сүюге тәбиелеу.

**Дамытушылық**: Сахналық қойылымдар арқылы оқушылардың бойындағы сахналық мәдениетті дамыту, көпшілік ортада өзін ұстай білу, еркін сөйлеу дағдысын қалыптастыру және дамыту.

**Көрнекілігі:** Безендірілген сахна, Жамбыл жайындағы бейнеролик, слайд, ақын өлеңдері, көрініс тб.  
**(Сахнада ұлттық киінген биші қыздар тобы би билейді)**

**Автор сөзі:**«Басың-шу, аяғың-ну» деп айта беретін Шу өзенінің терістік шығыс алқабы көсіліп жатқан сары дала. Сол мидай даланың шығыс жағында Хан, Жамбыл, Байғара таулары жалғасып жатыр. Осы тауларды бөктерлеп шапырышты Ыстыбай батырдың шағын көші ілбіп келіп, Жамбыл тауының ықтасын етегіне жетті. Көш соңында келе жатқан Жабайдың әйелі Ұлдан түйе бауырында жатып толғатады...

**Көрініс.**

Абылай: Ыстыбайға атпен шауып келеді.  
**-Сүйінші, сүйінші: Ата немерелі болдыңыз.**Еламан: **Жабай қайдасың?**Жабай: **Мұндамын, немерелі болыпсыз, құтты болсын!**

Сүйіншілеп жар сала келген жамбағай тысақ киген жігіт Жабайға жармасты:  
**-Кәне, көке сүйіншімді бер.**Жабай жүздеген жалпақ кемер белдігін шешіп, қын пышағымен оған қарай «**мә**» деп лақтырды.  
Жабай: **Бүгінгі қуанышта немереңіздің атын кім қоясыз?**  
Ыстыбай: **Біз өзі қай жерде келеміз?**  
Жабай: **Хан тауынан өтіп, Жамбыл тауының етегіне жақындап, келеміз.**  
Ыстыбай: **Хан, Хан! Хан жайлаған қанды тау**. **Ой атың өшсін өңкей қандыбалақ қара ниет құзғындар! Балам бұл жерге аялдамаңдар, көшті алға тарта беріңдер, Жамбыл тауына жетіп түйе белін суытыңдар, ат ауыздығын алыңдар.**Кіндік шеше: **Құндақталған нәрестені атасына әкеп ұсына қояды. Боранда күні туған бала бақытты болады деуші еді. Жаратқан иесі бақытты қыла көрсін жасы ұзақ болысн!**  
**-Айтқаныңыз келсін  
- Атын кім қоямыз**?-деді  
Ыстыбай: **Жамбыл тауын нұсқады**  
**-Жамбыл болсын!**  
Жұрт: **Жамбыл, Жамбыл** -деп жамырай қайталады.

1. **Жүргізуші:**

Қақаған қар аралас соғып боран,

Ел үрей-көк найзалы жау торыған.

Байғара, Жамбыл, Ханда мен туыппын

Жамбыл деп қойылыпты атым содан,- деп,өмірін өлеңмен өрнектеген жыр дүлділі Жамбыл ақын Түстіктегі Жамбыл тауының бөктерінде, боранды ақпан айында осыдан бір жарым ғасыр бұрын дүниеге келіп, кейін әлгі тауды да, бүкіл қазақ халқын да жалпақ жаһан, айдай әлемге жария етті.

1. **Жүргізуші.** Армысыздар, қадірменді ұстаздар мен оқушылар! Қазақтың қара өлеңін кие тұтқан, жүрегінің түбінен қайнап шыққан асыл жырларымен қалың жұртшылықтың махаббатына бөленген Жамбыл Жабаев биыл 175 жасқа толып отыр. Халық поэзиясының алыбы атанған Жамбылдың есімі дүние жүзі халықтарына кеңінен мәлім. Жамбыл медресе- мектептің есігін ашып, қолына қалам ұстап, жазу- сызуды білмесе, де жастайынан домбыра тартып, жыр жаттады, қазақ халқының сөз өнерін үйренді, кейін ақындығымен елге әйгілі жыршы атанды. Жамбыл екі заман тұсында өмір сүрді. Екі дәуірдің куәсі болған ақын өз көзімен көрген өмірдің бар шындығын шынайы жырлай білді.
2. **Жүргізуші.** Жамбыл - өмірімен де, шығармышылығымен де екі ғасырды молынан тұтастырып жатқан ұлы жырау. 13-14 жасынан бастап сөзінің көбін өлеңмен айтқан ақынның XIX ғасыр шегінде шығарған өлең-жырлары мен айтыстары да өте мол болған. Соның дәлелі ретінде бала күнінде әкесіне айтқан «**Шағым»** атты өлеңіне назар аударыңыздар.

**(Сахнаға Жабай мен бала Жамбыл шығады)**

**Әкесі:** «Балам, сенсіз де қазақ даласында ақындар жетеді. Өлеңді қой, молдаға бар сабақ ал, ел қатарлы білім ал не болмаса мал бақ»

**Жамбыл:** - Әке, молдадан сабақ алмаймын. **«Шағым**» өлеңін айтады

1. **Жүргізушы:** Міне, осы оқиғадан кейін Жамбыл ел арасында ақындығымен құрметке бөленген Сүйінбай Аронұлын кездестіріп, өзіне ұстаз тұтып, ақындық өнерін үлгі ете отырып, Сүйінбай қартқа жыр жолдарын арнайды. Олай болса, ақынның жыр шумақтарына кезек берейік

**(Ақын өлеңдері)** Алтынай, Гүлсезім, Жұлдыз, Ислам, Әсел, Әмида.

**Ән.** Асан Жұлдыз

**1.Жүргізуші:** Жамбыл – ақыл ойдың алғыры, айтыс өнерінің дүлділі.Жамбылдың айтыскерлік атын шығарған - Құлмамбет айтысы.

**2.Жүргізушы:** Ия, Гүлназ, дұрыс айтасың, бұл айтыс 1881 жылы Іле бойындағы жәрмеңкеде өтеді. Құлмамбеттен асқан ақын болмаған. Бұл айтыс кезінде Құлмамбет 55 жаста, ал Жамбыл 35 жаста еді. Олай болса, Құлмамбет пен Жамбылдың айтысынан үзінді тамашалаңыздар.  
**Көрініс.**

1.**Жүргізуші:** 1941-1945 жылдар біздің Отанымыз үшін ең ауыр жылдар болды. Гитлер бастаған неміс басқыншылары соғыс жарияламай жерімізге енді. Нева жағасындағы Ленинград қаласы 900 күн қоршауда қалды. Халқымыз үшін бұл күндер – зұлмат күндер болды. Осы қайғылы жағдайға байланысты Жамбыл өзінің "Ленинградтық өренім” атты өлеңін арнады.

2**.Жүргізуші:** Маусым. Фашистік Германия КСРО Мемлекеттік шекарасын бұзып, басқыншылық соғыс бастады деген суық хабарды емханада жатып естіген Жамбыл Отанды қорғап қалуға шақырған патриоттық өлеңдерін шығарады.

Гүлназ, ақынның патриоттық сезімге толы өлеңдерін біз көрермендерден сұрап көрсек қайтеді?

**2.Жүргізуші:** Дұрыс айтасың, Әмина, онда былай етейік, біздің қоржынымызда тәттілер бар, көрермен бізге ақынның патриоттық өлеңдерінің үзіндісін жатқа айтып, мәнермен жеткізсе, қоржындағы сыйлығымызды үлестірейік...

**(көрермен арасынан өлең оқиды)**

**1.Жүргізуші:** Жамбыл- әрі эпик, әрі айтыс ақыны, абыз жырау әрі жауынгер жыршы. Оның шығармалары әлемнің ондаған тіліне аударылып, дүние жүзіне тарады.

**2.Жүргізуші:** Жамбыл көзінің тірісінде ак КСРО мемлекеттік сыйлығының лауреаты атағын алып, өзінің де, халқының да даңқын төрткүл дүниеге паш етті.

**1.Жүргізуші: «Ұлы тұлғалар ізі- ұрпаққа үлгі**» Жыр алыбы Жамбылдан үлгі -өнеге алған қазақ ақын-жазушыларының Жамбыл жайлы пікірін тыңдаңыздар.

( Оқушылар Жамбылға берілген пікірлерді айтады)

Жамбыл – ақыл ойдың алғыры , өзгеге ұқсамайтын дара тұлға. Оның бір өзі әрі эпик ақын , айтыс ақыны, әрі азаматтық әуеннің де ақыны**. М. Әуезов.**

Жамбыл жырлары теңіз түбінде шашылып жатқан маржан сықылды. Оны жинап алып, халқының қолына беру- біздің әрқайсымыздың азаматтық борышымыз. **С. Сейфуллин**.

Жамбыл жырлары Бұғымүйіз, Бесмойнақ жайлауларының гүліндей алуан түрлі. Хош иісі күншілік жерден аңқып тұрады. Ақын жырын тыңдаған сайын, көк жайлауға әсер аласың. **І. Жансүгіров.**

Жамбыл- жүз жасаған адам, соның 85 жылы ақындықпен өтті. Ол әлеуметтік және жеке өміріндегі сөзінің көбін өлеңмен сөйлеген кісі. **С. Мұқанов**.

Ән

**2.Жүргізуші.** Міне, қазақ ұлтының маңдайына біткен жарық жұлдызындай болған Жамбыл атамыздың дарынымен мақтана отырып, келер ұрпаққа аманат ету- әрқайсымыздың міндетіміз.

**1.Жүргізуші.** Олай болса, сіздер мен біздей ұрпақтары барда ұлы ақын жыры ғасырдан ғасырға жасай бермек. Бүгінгі ақынға арналған кешіміз осымен аяқталды. Көңіл қойып тыңдағандарыңыз үшін үлкен алғыс білдіре отырып, мектеп директоры Ұлдамет Әбдіманапқызын қошеметпен ортаға шақырамыз.

Шымкент қаласы, Қазығұрт мөлтек ауданы

«Первый образовательный» ЖШС мектебінің

Қазақ тілі мен әдебиеті пәнінің мұғалімі

Ауелбекова Жазира Пернебекқызы

Поэзия әлемінде туған халқының мақтанышы, әлемдік деңгейдегі жыр алыбына айналған парасатты өнерпаз.

Қазақтың қара өлеңін кие тұтқан, жүрегінің түбінен қайнап шыққан асыл жырларымен қалың жұртшылықтың махаббатына бөленген Жамбыл Жабаев

Жамбыл – ақыл ойдың алғыры , өзгеге ұқсамайтын дара , оқшау бет – бейнесін аса зор құбылыс. Оның бір өзі әрі эпик ақын , айтыс ақыны, әрі азаматтық әуеннің де ақыны.

М. Әуезов.

Жамбыл жырлары теңіз түбінде шашылып жатқан маржан сықылды. Оны жинап алып, халқының қолына беру- біздің әрқайсымыздың азаматтық борышымыз.

С. Сейфуллин.

Жамбыл жырлары Бұғымүйіз, Бесмойнақ жайлауларының гүліндей алуан түрлі. Хош иісі күншілік жерден аңқып тұрады. Ақын жырын тыңдаған сайын, көк жайлауға қарағандай әсер аласың.

І. Жансүгіров.

Жамбыл- жүз жасаған адам, соның 85 жылы ақындықпен өтті. Ол әлеуметтік және жеке өміріндегі сөзінің көбін өлеңмен сөйлеген кісі. С. Мұқанов.

Әкесі: Жамбыл балам, жарайды, оқымасаң оқымай-ақ қой, бірақ ақын болмайсың! Бала деген әке жолын қуар болар. Маған көмекші қолқанат бол, шаруаға қарайлас